**Отчет за извършените дейности през 2022 г. по Национална програма за превенция на хроничните незаразни болести 2021- 2025 г.**

**1. Управление и координиране на дейностите по програмата** - със Заповед на Директора на РЗИ-Добрич е създаден Областен програмен съвет за управление на Националната програма за превенция на хроничните незаразни болести 2021-2025 г., сформирана е Областна работна група, участваща в практическото реализиране на дейностите и е определен Областен координатор, който да отговаря за реализация на политиката на програмата и постигане целите ѝ на регионално ниво, ръководи и участва в разработката на плановете за работа и изготвя ежегодна информация за дейността по програмата, като предоставя резултатите от нея, съгласно указанията и заповедите на МЗ.

**2. Реализиране на дейности, насочени към намаляване на факторите на риска, водещи до хронични незаразни болести:**

В периода 19.04 - 20.04.2022 г. главният експерт, консултант в кабинета за отказване от тютюнопушене (ККОТ) в РЗИ-Добрич е взел участие в двудневен обучителен семинар в НЦОЗА гр. София на тема:

* Новите рискове от тютюнопушенето с оглед пандемията от SARS-CoV-2 и изискванията към консултациите за отказване, които те поставят.

**2.1. Повишаване на нивото на информираност, обучение и включване на населението в дейности по програмата:**

**Употреба на тютюневи и свързани с тях изделия**.

С цел получаване на знания за влиянието и последствията от тютюнопушенето, получаване на знания за видовете зависимости и разкриване на връзката между зависимостта и тютюнопушенето, през отчетния период са проведени следните мероприятия:

* 29 беседи и 39 обучения с обхванати общо 1420 участника (1377 деца, ученици и граждани, 38 педагози, 5 медицински специалисти) от детски, учебни заведения и пенсионерски клубове в област Добрич.

Теми на обучителните модули:

* + „Мотивиране за отказ от тютюнопушене“;
	+ „Вредата от употребата на наргиле, цигари и електронни нагреваеми устройства за пушене“;
	+ „Митове и факти за тютюнопушенето“;
	+ „Тютюнопушенето като поведенчески и рисков фактор по отношение на сърдечно съдови и белодробни заболявания“.

По време на образователните дейности са раздадени 1220 бр. здравно - образователни материали. Оказана е 43 бр. методична дейност при организиране и провеждане на дейности на 94 лица (медицински специалисти, педагози, педагогически съветник, уредници на пенсионерски клубове).

По повод **31.05.2022 г. –** **Световен ден без тютюн**, в учебните заведения на територията на област Добрич са проведени 3 масови прояви с 409 участника. Интерактивни обучения с демонстрация на „Пушещ макет“ и обучения на тема: „Пушенето – мит и реалност. Вредата от употребата на наргиле, цигари и електронни устройства за пушене“. Викторина с дискусия на тема: „Тютюнопушене или здраве! Аз избирам...” и дебат „Пушачи, непушачи и екс пушачи”.

Изготвен е информационен бюлетин, който е разпространен до всички регионални медии.

По повод **Международния ден без тютюнопушене – 17.11.2022 г.** е проведена кампания с три масови прояви и обхванати 372 участника от област Добрич включваща:

* обучения с презентация на тема: „Войната на заместителите – нагреваеми електронни устройства за пушене;
* дискусии на тема: „Пушенето и ти” с демонстрация на пушещ робот;
* с цел формиране на отрицателно отношение и поведение към тютюнопушенето, ученици от втори и трети клас са взели участие в оцветяването на тематични рисувателни книжки *„Оцвети и помисли“*;
* издаден е информационен бюлетини, разпространен в местни медийни и електронни издания.

През 2022 г. **в Консултативния кабинет за отказване от тютюнопушене** (ККОТ) към РЗИ-Добрич е оказана индивидуална и групова консултативна помощ на общо 72 лица (52-жени и 20-мъже) на възраст от 15 до 75 години. Сред пушачите с най-висок относителен дял са редовните пушачи – 16 лица или 22.2% (пушещи от 11 до 20 цигари дневно), следвани от епизодичните пушачи или т. нар. „опасна зона“ – 14 лица или 19.4% (до 5 цигари дневно), трета позиция заемат пушачите с профил „пушач“ – 9 лица или 12.5%. За популяризиране дейността на кабинета е осъществена изнесена форма на ККОТ в гр. Добрич и областта. На всички преминали през кабинета лица са раздадени здравно-образователни материали за ползата от спиране на цигарите и вредата от тютюнопушенето, справяне с абстинентните симптоми и стреса, здравословно хранене, полза от движението и други. Изготвени са тримесечни справки за дейността на ККОТ по съответни показатели.

**Злоупотреба с алкохол.**

Във връзка с повишаване нивото на информираност на обществото по отношение както рисковете за здравето, така и за психологичните и социалните вреди, свързани с алкохолната консумация през отчетния период са проведени следните мероприятия на територията на област Добрич:

* 31 беседи и 7 обучения с обхванати общо 770 участника (749 деца, ученици и граждани, 19 педагози, 2 медицински специалисти) от детски, учебни заведения и пенсионерски клубове в област Добрич на теми:
	+ Вредата от злоупотребата на алкохол;
	+ Рисково поведение, свързано с употребата на алкохол.

Във връзка с **14.02.2022 г.** е проведена масова проява „Превенция употребата на алкохол“ със 104 участника.

През отчетния период са раздадени 540 бр. информационни материали. Оказана е 21 бр. методична дейност на 33 лица (педагози, педагогически съветници и медицински специалисти).

**Нездравословен модел на хранене.**

Във връзка с популяризиране на препоръките за здравословно хранене, през изминалата 2022 г. са осъществени следните дейности:

* 26 обучения и 6 лекции/беседи за здравословно хранене, с обхванати общо 671 лица (612 деца и ученици, 51 педагози и 8 медицински специалисти) от детски заведения и училища на територията на област Добрич, като са предоставени 460 бр. здравно-образователни материали.

С оглед изграждане на необходимите хигиенни и хранителни навици, включително и по отношение на правилния и здравословен избор на храни, проведените обучения сред подрастващи са интерактивни с дегустация на храни, като от инспекцията са закупени хранителни продукти за целите на 4 обучения и са предоставени 60 бр. хигиенни пакети (включващи паста и четка за зъби, сухи и мокри кърпички, сапун).

Във връзка със общинска кампания „Бъди здрав“, е проведена масова проява със 140 участника, на която са раздадени 150 бр. здравно-образователни материали. Оказана е 35 бр. методична помощ на 60 лица (медицински специалисти, педагози).

По представени месечни менюта от социални институции са изготвени 2 оценки с препоръки относно храненето на възрастните хора, ползващи услугите на Домашен социален патронаж, гр. Добрич.

През отчетния период са издадени 4 бр. информационни бюлетини, разпространени в местни медийни и електронни издания за отбелязване на:

* 7 април - Световен ден на здравето;
* 19 май - Европейския ден за борба със затлъстяването;
* 1-7.VIII - Световната седмица на кърменето;
* 16 октомври - Световен ден на прехраната.

**Ниска физическа активност.**

Начинът на живот, свързан с ниска физическа активност, се асоциира с редица болестни състояния: сърдечно-съдови заболявания, хипертония, затлъстяване, захарен диабет тип 2, остеопороза и др.

През отчетния период на тема „Двигателна активност” са проведeни 35 лекции/беседи със 753 участника (691 деца и ученици, 8 медицински специалисти и 54 педагози) от учебни и детски заведения на област Добрич. По време на образователните дейности са предоставени 20 бр. здравно-образователни материали. Оказана е 3 бр. методична дейност на 6 лица (медицински специалисти и педагози).

С цел профилактика на остеопорозата са проведени 5 беседи на тема „Рискови фактори и профилактика на остеопорозата” на 54 лица, медицински специалист, педагози и граждани, раздадени са 140 бр. здравно-образователни материали по темата. Оказана е 8 бр. методична дейност на 8 лица (медицински специалисти, социален работник, уредник на пенсионерски клуб).

Във връзка с 10.05.2022 г. „Световен ден за движение“, е проведена масова проява със 110 участника в градски парк „Свети Георги“, разпространени са 50 бр. здравно-образователни материали и осигурен награден фонд - спортни уреди.

По повод на **10.05.2022 г. – Световен ден на двигателната активност и 20.10.2022 г. - Световен ден за борба с остеопорозата и профилактика на йоддефицитните заболявания** са разпространени информационни бюлетини до местни медийни и електронни издания.

**2.2. Изграждане на капацитет и умения за консултиране и подкрепа у медицински и немедицински специалисти:**

**Употреба на тютюневи и свързани с тях изделия**.

По време на образователните дейности и мероприятия, проведени с ученици в учебните заведения от областта са присъствали 38 педагози и 5 медицински специалисти.

Оказана е 43 бр. методична помощ при организиране и провеждане на дейности на 94 лица (42 медицински специалисти и 52 немедицински специалисти - педагози, педагогически съветници, здравни медиатори, представител на община).

**Злоупотреба с алкохол.**

При провеждане на образователните дейности и мероприятия с ученици в учебните заведения от областта, са взели участие двама представители на медицинските специалисти и 19 – на педагогическия състав.

През отчетния период е оказана 21 бр. методична помощ при организиране и провеждане на дейности по програмата на 33 лица (9 медицински специалисти и 24 немедицински специалисти – педагози, педагогически съветници, социален работник).

**Нездравословен модел на хранене.**

При провеждане на образователните дейности и мероприятия в детските и учебните заведения от областта, са взели участие 8 медицински специалисти и 51 педагози.

Оказана е 35 бр. методична помощ на 60 лица (14 медицински специалисти и 46 немедицински специалисти – педагогически и друг персонал) в детски, учебни и други общински заведения на територията на област Добрич.

**Ниска физическа активност.**

При провеждане на образователните дейности и мероприятия в детските и учебните заведения от областта, са взели участие 8 медицински специалисти и 54 представители на педагогическия състав.

Оказана е 3 бр. методична помощ на 6 лица (2 медицински специалисти, 4 педагогически и друг персонал).

По профилактика на остеопорозата е оказана 8 бр. методична дейност на 8 лица (3 медицински специалисти и 5 немедицински персонал).

**2.3. Включване на структури от здравната система, обществени структури и общности в дейности по програмата:**

При реализиране на дейностите по отделните компоненти (тютюнопушене, злоупотреба с алкохол, хранене, физическа активност) на Националната програма за превенция на хроничните незаразни болести 2021 – 2025 г., през 2022 г. в област Добрич са включени следните структури от здравната система, обществени структури и общности:

* Всички общини на територията на област Добрич;
* Детски, учебни заведения и летни училища;
* Медицински специалисти от детско и училищно здравеопазване;
* Местни комисии за борба с противообществени прояви на малолетни и непълнолитни лица;
* Общински младежки център „Захари Стоянов“, гр. Добрич;
* Народно читалище „Йордан Йовков“, гр. Добрич;
* Център за настаняване от семеен тип 1,2,3 в гр. Добрич;
* Местни медии и електронни издания.

**3. Реализиране на дейности, насочени към ранно откриване на водещите хронични незаразни болести –** през 2022 г. в инспекцията не са получавани указания от МЗ, както и финансиране, насочено за провеждане на организиран популационен скрининг на онкологични заболявания в рамките на Националната програма.

**4. Мониторинг и оценка –** през отчетния период не е провеждано Национално проучване на факторите на риска за здравето (дейност по Националната програма за превенция на хроничните незаразни болести), на територията на област Добрич.

**5. Финансови ресурси по програмата.**

През 2022 г. на основание Заповед № РД-01-247/14.06.2022 г. на МЗ са оползотворени финансовите ресурси в размер на 1100 лв. и е закупен апарат *Smoker lyzer* за изследване съдържанието на въглероден монооксид и карбоксихемоглобин (СО/ppm) в издишван въздух при консултиране в Консултативен кабинет за отказ от тютюнопушене (ККОТ), както и при изнесен ККОТ за провеждане на здравно-образователни мероприятия и образователно-информационни кампании на регионално ниво.

По повод допълнително получени Заповеди №№РД-01-549/16.11.2022 г. и РД-03-573/23.11.2022 г. на МЗ са оползотворени финансовите ресурси в размер на 1700 лв., с които са закупени интерактивни пособия за организиране и провеждане на здравно-образователни мероприятия за диабет тип 2 и за ограничаване на предразполагащите рискови за здравето фактори – тютюнопушене, злоупотреба с алкохол, нездравословно хранене и ниска физическа активност.